**MEGHÍVÓ**

**AKADÉMIAI ESTÉK**

**MISKOLCI AKADÉMIAI BIZOTTSÁG**

**és a**

# „Jedlik Ányos” Tudományos Ismeretterjesztő Társaság

**(MAB Székház, Miskolc, Erzsébet tér 3)**

**2019. szeptember 25. 17:30**

**Lamm Vanda**

az MTA rendes tagja,

Széchenyi István Egyetem

Deák Ferenc Állam- és Jogtudományi Karán

professzor emerita

**Az emberi jogok nemzetközi védelmi rendszerének fejlődése**

**Mindenkit szeretettel vár**

**Prof. Dr. Roósz András MAB elnök   
Dr. Szabó-Tóth Kinga a MAB Klub elnöke**

**Schmidt Ferenc** **a TIT elnöke**

Egyetemi tanulmányainak *summa cum laude* eredménnyel történő befejezése óta az MTA kutatója. Kutatási terülte: nemzetközi közjog, nukleáris jog, emberi jogok. 1989 óta egyetemi tanár. 1984 és 1998 között a Miskolci Egyetem Állam- és Jogtudományi Karán oktatott, jelenleg a Széchenyi István Egyetem Deák Ferenc Állam- és Jogtudományi Karán professzor emerita. Rendszeresen ad elő külföldi egyetemeken. 2007-ben választották az MTA levelező tagjává, 2013-tól rendes tag. 2017 óta az MTA Gazdaság- és Jogtudományok Osztályának elnöke. Több nemzetközi tudományos társaság választott vezető tisztségviselője; az egyik legtekintélyesebb nemzetközi jogtudományi társaság, az 1873-ban alapított Institut de droit international egyetlen magyar tagja, 2009 és 2010 között a társaság alelnöke.

Az emberi jogok nemzetköziesedése terén mérföldkövet jelentett az Emberi Jogok Egyetemes Nyilatkozatának az ENSZ Közgyűlése által 1948-ban történt elfogadása. Ez az okmány – lévén egy közgyűlési határozat – annak idején nem volt kötelező érvényű dokumentum, azonban az azóta eltelt jogfejlődés eredményeképpen szokásjogi szabályként kötelezővé vált. A Nyilatkozatnak 1948-ban történt elfogadása után elkezdődött egy kodifikációs folyamat, amelynek eredményeképpen létrejöttek az emberi jogokat rögzítő kötelező érvényű univerzális és regionális nemzetközi szerződések hosszú sora. A jogok katalógusának bővülésével párhuzamosan kiépültek a jogok betartását felügyelő nemzetközi védelmi mechanizmusok (emberi jogi bíróságok, un. *treaty body*-k), amelyek nemcsak egyéni jogsérelmekkel foglalkoznak, de igen jelentős jogfejlesztő tevékenységet is végeznek.